ມືປືນບຸກໂຈມຕີສະພາ Chechnya
ມີ 3 ຄົນເສຍຊີວິດ ໃນການບຸກໂຈມຕີສະພາ ຂອງ Chechnya
ຕຳຫຼວດລັດເຊຍກ່າວວ່າ ມີມືປືນຢ່າງນ້ອຍ 3 ຄົນໄດ້ ບຸກ ເຂົ້າໄປໃນສະພາແຫ່ງຊາດ ຂອງ Chechnya ຊຶ່ງ ເປັນສາທາລະນະລັດນຶ່ງ ທີ່ຕັ້ງຢູ່ໃນພາກໃຕ້ຂອງຣັດເຊຍ ໃນວັນຄານມື້ນີ້ ໂດຍໄດ້ຈັບເອົາໂຕປະກັນຫລາຍຄົນ ແລະໄດ້ສັງຫານຢ່າງນ້ອຍ 3 ຄົນ ເຈົ້າໜ້າທີ່ເວົ້າວ່າ ພວກໂຈມຕີທັງໝົດໄດ້ຖືກຂ້າຕາຍ ຫຼັງຈາກການປະຕິບັດງານເປັນເວລາ 20 ນາທີຂອງ ພວກເຈົ້າໜ້າທີ່ຮັກສາຄວາມປອດໄພເພື່ອເຂົ້າຢຶດຄືນ ຕຶກສະພາແຫ່ງຊາດ ທີ່ນະຄອນຫຼວງ Grozny ເຈົ້າໜ້າທີ່ກ່າວວ່າ ພວກມືປືນໄດ້ສັງຫານຕໍາຫຼວດ 2 ຄົນ ແລະເຈົ້າໜ້າທີ່ສະພາຄົນນຶ່ງ ນອກນັ້ນແລ້ວ ຍັງມີອີກ 17 ຄົນໄດ້ຮັບບາດເຈັບ Chechnya ແມ່ນສ່ວນນຶ່ງຂອງເຂດພາກເໜືອພູ Cau- casus ທີ່ມີບັນຫາຂອງຣັດເຊຍ ຊຶ່ງເປັນເວລາຫຼາຍໆປີ ມາແລ້ວ ໄດ້ປະສົບກັບຄວາມຮຸນແຮງ ທີ່ພົວພັນກັບພວກມຸສລິມແບ່ງແຍກດິນແດນ ໃນໄລຍະຊຸມປີບໍ່ດົນຜ່ານມານີ້ ຣັດເຊຍໄດ້ເຮັດສົງຄາມ 2 ບັ້ນ ກັບພວກກະບົດໃນ Chechnya ການສູ້ລົບໃຫຍ່ໆຢູ່ Chechnya ໄດ້ໝົດໄປແລ້ວ ແຕ່ການໂຈມຕີເປົ້າ ໝາຍຕ່າງໆຂອງລັດຖະບານ ຍັງດຳເນີນຢູ່ຕໍ່ມາໃນທຸກໆມື້ ແລະຄວາມຮຸນແຮງໄດ້ແຜ່ ລາມເຂົ້າໄປ ໃນສາທາລະນະລັດ Dagestan ແລະ Ingushetia ທີ່ມີຊາຍແດນຕິດ ກັບພາກເໜືອຂອງ Chechnya ນັ້ນ